ശ്രീജേഷിന് ആദരവുമായി കെ.എസ്.ആര്.ടി.സി. തിരുവനന്തപുരം: ഒളിമ്ബിക് ഹോക്കിയില് വെങ്കല മെഡല് സ്വന്തമാക്കി രാജ്യത്തിന് അഭിമാന നേട്ടം സമ്മാനിച്ച മലയാളി താരം പി.ആര്. ശ്രീജേഷിന് ആദരവുമായി കെ.എസ്.ആര്.ടി.സി. ശ്രീജേഷിന്റെ നേട്ടങ്ങളും ചിത്രങ്ങളും ആലേഖനം ചെയ്ത തിരുവനന്തപുരം സിറ്റി ഡിപ്പോയിലെ ബസ് സര്വീസ് നടത്തും. വരും ദിവസങ്ങളില് ജില്ലയുടെ വിവിധ ഭാഗങ്ങളില് ശ്രീജേഷ് ഇന്ത്യയുടെ അഭിമാനം എന്ന് ആലേഖനം ചെയ്ത ഈ ബസ് പര്യടനം നടത്തും. മാനുവല് ഫെഡറിക്സിനുശേഷം ഒളിമ്ബിക് മെഡല് നേടുന്ന മലയാളിയായി ശ്രീജേഷ് മാറിയപ്പോള് 48 വര്ഷം നീണ്ട കാത്തിരിപ്പാണ് സാക്ഷാത്ക്കരിക്കപ്പെട്ടത്. കെ.എസ്.ആര്.ടി.സി: സി.എം.ഡി: ബിജു പ്രഭാകര് മുന്നോട്ടുവച്ച ആശയം പുതുതായി രൂപീകരിച്ച കമേഴ്സ്യല് ടീമംഗങ്ങളാണ് പ്രാവര്ത്തികമാക്കുന്നത്. ബസിന്റെ ഡിസൈന് പൂര്ണമായും നിര്വഹിച്ചത് കെ.എസ്.ആര്.ടി.സി. ജീവനക്കാരനായ എ.കെ. ഷിനുവാണ്. ചിത്രങ്ങള് പതിപ്പിച്ചത് സിറ്റി ഡിപ്പോയിലെ ജീവനക്കാരായ മഹേഷ് കുമാര്, നവാസ്, അമീര് എന്നിവര് ചേര്ന്നാണ്. പദ്ധതിക്ക് സിറ്റി യൂണിറ്റ് ഓഫീസര് ജേക്കബ് സാം ലോപ്പസ്, എ.ഡി.ഇ: നിസ്താര് എന്നിവരും പിന്തുണ നല്കി.